Հայրենական պատերազմի ռազմաճակատներում ծառայություններ են կատարել նաեւ բժշկական ծառայության մայոր, Կարմիր դրոշի եւ Կարմիր աստղի շքանշանակիր Սոֆյա Գրիգորյանը, Կարմիր աստղի շքանշանակիր, բժշկական ծառայության կապիտան Մարգարիտա Մելիք-Փարսադանյանը, Կարմիր աստղի շքանշանակիրներ` գվարդիական Վարվառա Վելիկանյանը, Թամարա Չոլախյանը, Սիրուշ Հովհաննիսյանը, բժշկական ծառայության մայոր Փառանձեմ Ավետիքյանը, բժշկական ծառայության լեյտենանտ Լենա Սարգսյանը, Լուսյա Փոթիկյանը, Նինա Թերեքյանցը, բուժքույր Ոսկեհատ Հովհաննիսյանը, Լուսիկ Արզումանյանը եւ շատ ուրիշներ: